Johannesburg

Johannesburg yw dinas fwyaf De Affrica, a chanolbwynt economi y wlad. Roedd y boblogaeth yn 2001 yn 3,225,310, a phoblogaeth yr ardal ddinesig yn 5,226,000. Sefydlwyd y ddinas yn 1886, wedi i aur gael ei ddarganfod yn y Witwatersrand. Fe'i sefydlwyd gan ddau ŵr o'r enw "Johannes", Johannes Meyer a Johannes Rissik. Yng nghyfnod Apartheid, rhennid y ddinas yn rannau wedi eu cyfyngu i hil arbennig; yr enwocaf o'r rhannau lle gorfodid y trigolion duon i fyw oedd Soweto.